Silvano Barco

Silvano Barco (s. 5. toukokuuta 1963) on italialainen maastohiihtäjä. Maailmancup-tasolla Barco kilpaili vuosina 1985–1996. Maailmancupin osakilpailussa hän sijoittui kolme kertaa palkintokorokkeelle ja seitsemän kertaa kymmenen parhaan joukkoon. Calgaryn olympialaisissa 1988 hän hiihti viidenneksi sijoittuneen Italian joukkueen avausosuuden. MM-kisoissa hän sijoittui kymmenenneksi 15 kilometrin vapaan kilpailussa sekä Lahdessa 1989 että Val di Fiemmessä 1991.

Uransa jälkeen Barco on kertonut käyttäneensä veritankkausta ennen Calgaryn olympialaisia 1988.

Hiihtouransa jälkeen Barco asui pitkään Suomessa. Hän oli naimisissa suomalaisen naisen kanssa. Barco muutti takaisin Italiaan vuonna 2020. Suomessa hän työskenteli muun muassa suksihuoltajana. Hän myös kilpaili Suomessa hiihdossa muun muassa maakuntaviestissähttp://www.espoonhiihtoseura.fi/kisat/tulokset/2002/mkvtulos02.html ja veteraanien SM-viesteissähttp://www.sipoo.fi/sibbovargarna/ski/resultat/sod04t.htm  edustaen Espoon Tapioita.

Näyttelijä Eric Barco on Silvano Barcon poika.

 Lähteet 


Viitteet 

Luokka:Italialaiset maastohiihtäjät
Luokka:Vuonna 1963 syntyneet
Luokka:Elävät henkilöt